แขวงวัดสามพระยา

วัดสามพระยา เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตสถานที่ราชการและเขตการค้า เป็นที่ตั้งของสำนักงานเขตพระนคร ตั้งชื่อตามวัดในพื้นที่

 ที่ตั้งและอาณาเขต 
แขวงวัดสามพระยาตั้งอยู่ทางทิศตะวันตกเฉียงเหนือสุดของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงวชิรพยาบาล (เขตดุสิต) มีคลองผดุงกรุงเกษมเป็นเส้นแบ่งเขต
 ทิศตะวันออก ติดต่อกับแขวงบางขุนพรหมและแขวงบ้านพานถม (เขตพระนคร) มีถนนสามเสนเป็นเส้นแบ่งเขต
 ทิศใต้ ติดต่อกับแขวงชนะสงคราม (เขตพระนคร) มีคลองรอบกรุงเป็นเส้นแบ่งเขต
 ทิศตะวันตก ติดต่อกับแขวงบางยี่ขัน (เขตบางพลัด) มีแนวกึ่งกลางแม่น้ำเจ้าพระยาเป็นเส้นแบ่งเขต

อ้างอิง

วัดสามพระยา